## Justícia forma 560 funcionaris en les oficines judicials i fiscals mitjançant tutories individualitzades per a millorar l’eficiència de l’Administració pública

*** Esta formació està destinada a millorar els coneixements del personal empleat públic
* També s’han impartit cursos presencials a 247 funcionaris de Justícia**

La conselleria de Justícia i Interior ha impartit formació mitjançant tutories individualitzades a 560 funcionaris en les oficines judicials i fiscals de la Comunitat Valenciana en els primers cinc mesos del 2024 i la inversió del qual ha ascendit a 187.000 euros.

La Conselleria de Justícia ha desenrotllat un programa pilot de formació específica dirigit al personal que s’incorpora a la funció pública sense experiència, amb la finalitat d’evitar disfuncions en les oficines judicials i fiscals. Este programa té com a objectiu proporcionar els coneixements pràctics específics necessaris per a l’acompliment correcte de les funcions encomanades i facilitar l’adaptació al nou lloc de treball.

Per esta raó, s’ha introduït, com a novetat, el curs en modalitat presencial de ‘Formació inicial bàsica en l’Administració de Justícia’, destinat als funcionaris titulars de nou ingrés, i funcionaris interins sense experiència prèvia que s’incorporen en qualsevol oficina judicial i fiscal.

A més, en este mateix període de temps, s’han impartit cursos presencials a 247 funcionaris de Justícia. Esta formació es continuarà impartint al llarg de l’any segons es generen noves necessitats.

Tots estos cursos formatius estan destinats a millorar els coneixements del personal empleat públic per a millorar l’eficiència de l’Administració pública.

Fecha: 09/08/2024